CELEX: 62012TN0083
Language: lt
Date: 2012-02-20 00:00:00
Title: Byla T-83/12: 2012 m. vasario 20 d. pareikštas ieškinys byloje Chico’s Brands Investments prieš VRDT — Artsana (CHICO’S)

21.4.2012   
            
            
               LT
            
            
               Europos Sąjungos oficialusis leidinys
            
            
               C 118/30
            
         2012 m. vasario 20 d. pareikštas ieškinys byloje Chico’s Brands Investments prieš VRDT — Artsana (CHICO’S)
   
   (Byla T-83/12)
   2012/C 118/51
   Kalba, kuria surašytas ieškinys: anglų
   
      Šalys
   
   
      Ieškovė: Chico's Brands Investments, Inc. (Fort Majersas, Jungtinės Valstijos), atstovaujama solisitoriaus T. Holman
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Artsana SpA (Grandate, Italija)
   
      Reikalavimai
   
   
               —
            
            
               Panaikinti 2011 m. spalio 27 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 2084/2010-1.
            
         
               —
            
            
               Priteisti iš atsakovės sumokėti ieškovei su šiuo ieškiniu susijusias ir dėl jo patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas CHICO’S 25 ir 35 klasių prekėms ir paslaugoms — Bendrijos prekių ženklo paraiškos Nr. 1585579.
   
      Prekių ženklo ar žymens, kuriuo remtasi per protesto procedūrą, savininkas: kita procedūros Apeliacinėje taryboje šalis.
   
      Prekių ženklas ar žymuo, kuriuo remiamasi: Italijoje registruotas vaizdinis prekių ženklas „chicco“, be kita ko, 25 klasės paslaugoms (registracijos Nr. 420865); Italijoje registruotas vaizdinis prekių ženklas „chicco“, be kita ko, 25 klasės paslaugoms (registracijos Nr. 846672/380042); tarptautinis vaizdinis prekių ženklas „chicco“, be kita ko, 25 klasės paslaugoms (registracijos Nr. 763084).
   
      Protestų skyriaus sprendimas: patenkinti protestą ir atmesti Bendrijos prekių ženklo paraišką.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento Nr. 207/2009 15 straipsnio 1 dalies a punkto, 42 straipsnio 2 ir 3 dalių pažeidimas, nes Apeliacinė taryba suklydo nusprendusi, kad protestą pateikusio asmens įrodymai parodė, kad ankstesnis prekių ženklas iš tikrųjų buvo naudojamas Italijoje. Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba suklydo nusprendusi, kad yra galimybė prašomą įregistruoti prekių ženklą supainioti su ankstesniu prekių ženklu.